Trei persoane primesc îngrijiri medicale după un accident între un auturism și o ambulanță SMURD la intersecția dintre Calea 13 Septembrie și Șoseaua Panduri, a transmis Brigada Rutieră la solicitarea HotNews.ro
Potrivit imaginilor apărute pe rețelele de socializare, ambulanța SMURD s-a răsturnat în urma coliziunii.
Cele trei victime primesc îngrijiri medicale la fața locului și urmează a se stabili ulterior dacă vor fi transportate la spitale.
Poliția Rutieră a aplicat restricții pe Șoseaua Panduri dinspre Calea 13 Septembrie către Strada Dr. Rainer și benzile 1 si 2 pe Calea 13 Septembrie către Șoseaua Progresului.